Az Adatbázisokban található Adatok típusai:

Rövid szöveg: 1-4000 karakter, szám + betű karakterek. Pénznemek. Nagy számok. Hosszú szöveg: 4000< karakter. Dátum, idő. Igen/nem. (ezt checkboxban jeleníti meg az adatbázis)

Az Access-ben bal oldalon találhatóak az objektumok. Az Access az adatok és a köztük lévő összefüggések rendszere = Adatbázis.

Az objektumok fajtái:

* lekérdezés, tábla, űrlap, jelentés.

Ezt a bal oldali navigációs ablakot el is tüntethetjük az ablak jobb felső sarkában található „<<” gomb segítségével.

Az Eszközsáv összetevői: Fájl, Kezdőlap, Létrehozás, Külső adatok, Adatbáziseszközök.

A Kezdőlapon bal oldalt az adatbázisok nézetét kétféle szempont szerint tudjuk használni. Az egyik az Adatlap nézet, a másik pedig a Tervező nézet.

Az Adattáblák sorait rekordoknak nevezzük.

Ha valamit elrontottunk és szerkeszteni akarjuk, vigyázni kell a törlésre, mert ha valamit rosszul törlünk ki, visszavonni már nem lehet, a törlés véglegessé válik.

Az adattábla alján a Rekordok között nyilak segítségével lépkedhetünk.

Az oszlopok adatain Szűréseket hajthatunk végre.

Gyorskeresési funkció is található az Access-ben, ezzel konkrét adatokra gyorsan rákereshetünk.

A táblázat oszlopait Mezőnek nevezzük.

Tervező nézetben a Mezőket tudjuk szerkeszteni. Itt kulcsokat tudunk beállítani adott mezőkhöz. Létezik elsődleges kulcs és összetett kulcsok is. Az összetett kulcsok a több elsődleges kulcsot jelentik. Az elsődleges kulcsot célszerű egyedi értékeket tartalmazó Mezőnél beállítani.

Tervező nézetben, ha a Mezőnevek közül kiválasztunk egyet, beállíthatjuk a mező méretét, formátumát, beviteli maszkját, címét, alapértelmezett értékét, érvényességi szabályát, érvényesítési szövegét, azt, hogy kötelező-e, engedélyezhetjük, vagy tilthatjuk a null hosszúságát, indexeltre állíthatjuk, tömöríthetjük, IME-módokat és mondatmódokat állíthatunk be, valamint igazíthatjuk a szöveget is. Az Adattípusokat is itt állíthatjuk be, valamint ezután Leírást is adhatunk a Mezőkhöz, de ez nem kötelező.